556 <section-8>ATTDAR IR-RIKONOXXIMENT TAL-LINGWA</section-8 > <section-8 >MALTIJA TAS-SINJALI</section-8> Biex jipprovdi għat-twaqqif tal-Kunsill dwar il-Lingwa Maltija tas-Sinjali, u għal ħwejjeġ anċillari jew konsegwenzjali għal dan. L-ATT X VII tal-2016. L-ATT X VII tal-2016. 1. (1) It-titolu fil-qosor ta’ dan l-Att huwa l-Att dwar ir-Rikonoxximent tal-Lingwa Maltija tas-Sinjali. (2) Dan l-Att hu bbażat fuq il-prinċipji tal-konsolidament ta’ drittijiet tal-bniedem, opportunitajiet indaqsu drittijiet lingwistiċi. Tifsir. 2. F’dan l-Att sakemm ir-rabta tal-kliem ma teħtieġx xort’oħra: " komunità ta’ persuni neqsin mis-smigħ " tfisser- (a) grupplingwistiku u kulturali distint ta’ persuni li għandhom diżabilità fis-smigħ u li jużaw il-Lingwa Maltija tas-Sinjali bħala l-ewwel lingwa jew il-lingwa favorita; u (b) persuni li għandhom diżabilità fis-smigħ u li jidentifikaw ruħhom mal-grupp ta’ persuni msemmi fil-paragrafu (a); " Kumitat " tfisser il-Kumitat dwar l-Affarijiet Soċjali tal-Kamra tad-Deputati jew kwalunkwe kumitat ieħor li jissostitwixxi dak il-kumitat; "Kunsill" tfisser il-Kunsill għal-Lingwa Maltija tas-Sinjali stabbilit taħt l-artikolu 7; " Lingwa Maltija tas-Sinjali " tfisser il-lingwa viżiva jew tal-ġesti li hija l-ewwel lingwa jew il-lingwa favorita f’Malta tal-grupp lingwistiku u kulturali distint tal-komunità ta’ persuni neqsin mis-smigħ; " Ministru " tfisser il-Ministru responsabbli għad-drittijiet tal-persuni b’diżabilità. 3. Dikjarazzjoni, għanu prinċipju gwida. (1) Ir-Repubblika ta’ Malta tirrikonoxxi l-Lingwa Maltija tas-Sinjali bħala espressjoni tal-kultura u ċertifikazzjoni għal opportunitajiet indaqs u l-inklużjoni. L-għan ta’ dan l-Att huwa sabiex jippromwovi u jżomm ħajl-użu tal-Lingwa Maltija tas-Sinjali billi jiddikjara l-Lingwa Maltija tas-Sinjali bħala l-lingwa uffiċjali ta’ Malta u jippermetti li jsiru regolamenti li jwaqqfu standards ta’ kompetenza għat-tifsir tal-Lingwa Maltija tas-Sinjali. (2) Il-prinċipju gwida ta’ dan l-Att huwa li l-komunità ta’ persuni neqsin mis-smigħ għandha tiġi kkonsultata fuq materji relatati mal-Lingwa Maltija tas-Sinjali inkluża l-promozzjoni tal-użu u l-iżvilupp tal-Lingwa Maltija tas-Sinjali. 4. Użu tal-Lingwa Maltija tas-Sinjali. Il-Lingwa Maltija tas-Sinja li hija dikjarata bħala lingwa uffiċjali ta’ Malta u l-Gvern ta’ Malta għandu jippromwovi permezz tal-mezzi kollha possibbli l-użu l-aktar wiesa’ tal-Lingwa tas-Sinjali fl-informazzjoni u s-servizzi kollha governattivi, fl-edukazzjoni, fix-xandir, fil-media, fil-qrati u fil-ħajja politika, amministrattiva, ekonomika, soċjali u kulturali. 5. Limitazzjonijiet. Kap. 413. L-obbligi taħt dan l-Att huma soġġetti għal dawk il-limitiki f iċ-ċirkustanzi jistgħu jagħmlu raġonevoli u neċessarji skont it-termini tal-Att dwar Opportunitajiet Indaqs għal Persuni b’Diżabilità, jekk ikunu ttieħdu jew saru l-miżuri u l-pjanijiet kollha raġonevoli għall-konformità ma’ dan l-Att. 6. Użu ta’ lingwa oħra. Ebda ħaġa f’dan l-Att ma għandha taffettwa d-dritt ta’ xi komunità lingwistika oħra f’Malta jew id-dritt ta’ persuna li tuża l-lingwa ta’ dik il-komunità jew ta’ persuna, li mhijiex il-Lingwa Maltija tas-Sinjali. 7. Għandu jkun stabbilit Kunsill li jkun magħruf bħala l-Kunsill għal-Lingwa Maltija tas-Sinjali, hawniżjed ’il quddiem imsejjaħ "il-Kunsill ". 8. Għanijiet tal-Kunsill. L-għanijiet tal-Kunsill huma li: (a) jagħti pariri lill-Ministru fil-materji kollha li għandhom x’jaqsmu mal-lingwa tas-sinjali; (b) jappoġġja r-riċerka relatata mal-lingwa tas-sinjali; (ċ) jappoġġja l-iżvilupp tal-lingwa tas-sinjali u jħeġġeġ u jsaħħaħ ir-rikonoxximent u l-espressjoni tal-Lingwa Maltija tas-Sinjali; (d) jippromwovi l-iżvilupp dinamiku ta’ dawn il-karatteristiċi lingwistiċi kif identifikati mill-komunità Maltija ta’ persuni neqsin mis-smigħ; (e) f’konsultazzjoni mal-komunità ta’ persuni neqsin mis-smigħ, jadotta politika lingwistika xierqa appoġġjata minn pjan strateġiku, u jiżgura li dawn huma mħaddma u osservati fis-setturi kollha tal-ħajja Maltija; (f) jevalwa u jikkoordina x-xogħol magħmul minn assoċjazzjonijiet u individwi, fis-settur tal-Lingwa Maltija tas-Sinjali u jippromwovi atmosfera ta’ kooperazzjoni permezz ta’ pjan konsenswali; (g) ifittex li jikseb riżorsi finanzjarji lokali jew barra minn Malta sabiex ikun jista’ jsaħħaħ l-attivitajiet tiegħu, speċjalment dawk ir-riżorsi li huma diġà aċċessibbli għal organizzazzjonijiet lokali u internazzjonali għal finijiet ta’ riċerka; (h) jikkoopera ma’ persuni, korpi u organizzazzjonijiet fis-settur tad-diżabilità sabiex iżidu jkabbar ir-rikonoxximent u l-apprezzament tal-Lingwa Maltija tas-Sinjali u l-attivitajiet kulturali għall-avvanz tal-Lingwa Maltija tas-Sinjali; (i) jippreskrivi u jistabbilixxi regolamenti dwar l-istandards ta’ kompetenza li persuna li ser taġixxi bħala interpretu tal-Lingwa Maltija tas-Sinjali għandu jkollha u jżomm reġistru ta’ Interpreti tal-Lingwa tas-Sinjali rikonoxxuti; (j) iwettaq dawk l-attivitajiet l-oħra kif jistgħu jiġu lilu assenjati mill-Ministru. 9. Kompożizzjoni tal-Kunsill. (1) Il-Kunsill għandu jkun kompost minn mhux aktar minn ħames membri, li jiġu maħtura mill-Ministru, u wieħed minnhom għandu jkun nominat b'konsultazzjoni mal-Kummissjoni Nazzjonali Persuni b'Diżabilità bħala Chair person. (2) Il-membri għandhom jinħatru minn fost dawk il-persuni li għandhom l-għarfien f’materji relatati mal-lingwa tas-sinjali, servizzi anċillari, proċeduri tas-servizz pubbliku, l-edukazzjoni jew oqsma oħra relatati mas-sinjal; għall-inqas tnejn mill-membri tal-Kunsill għandhom ikunu persuni ġejjin mill-komunità ta’ persuni neqsin mis-smigħ u membru ieħor għandu jiġi nominat wara konsultazzjoni mal-Ministru responsabbli għall-edukazzjoni. (3) Il-membri tal-Kunsill għandhom jinħatru għal perjodu ta’ tliet snin, iżda jkunu eliġibbli għal ħatra mill-ġdid fl-iskadenza tat-terminu tal-kariga tagħhom. Kull membru jista’, qabel l-iskadenza tat-terminu tal-kariga tiegħu, jirriżenja permezz ta’ ittra mibgħuta lill-Ministru. (4) Persuna m’għandhiex tikkwalifika biex ikollha kariga bħala membru tal-Kunsill jekk hi, jew kienet, Ministru, Segretarju Parlamentari, membru tal-Kamra tad-Deputati, membru ta’ awtorità tal-gvern lokali, jew tkun uffiċjal pubbliku, ħlief uffiċjal pubbliku li huwa kwalifikat sabiex jinħatar bħala Chair person tal-Kunsill taħt is-subartikolu (2). (5) Mingħajr ħsara għad-dispożizzjonijiet ta’ dan l-artikolu, il-kariga ta’ membru tal-Kunsill għandha ssir vakanti- (a) mal-iskadenza ta’ tliet snin mid-data tal-ħatra tiegħu; jew (b) jekk ikun hemm ċirkustanzi li, li kieku ma kienx membru tal-Kunsill, kienu jwasslu għall-iskwalifika milli jinħatar bħala membru. (6) Membru tal-Kunsill jista’ jitneħħa mill-kariga mill-Ministru, iżda jista’ jitneħħa biss minħabba f’inkapaċità li jaqdi l-funzjonijiet tal-kariga tiegħu (kemm jekk minħabba f’mardmentali jew korporali jew għal xi raġuni oħra) jew għal imġiba ħażina. (7) Jekk il-kariga ta’ membru tal-Kunsill tkun vakanti jew jekk membru għal xi raġuni ma jistax jaqdil-funzjonijiet tal-kariga tiegħu, il-Ministru għandu jaħtar persuna li hija kwalifikata sabiex tinħatar membru bħala membru temporanju tal-Kunsill, u kull persuna hekk maħtura għandha, mingħajr ħsara għad-dispożizzjonijiet tas-subartikoli), tieqaf milli tkun membru meta persuna tinħatar sabiex timla dik il-vakanza jew, skont il-każ, meta l-membru li ma setax jaqdil-funzjonijiet tal-kariga tiegħu jerġa’ jibda jaqdi dawn il-funzjonijiet. (8) Il-Ministru għandu jassigura li l-Kunsill ikollu r-riżorsi meħtieġa biex ikun jista' jiffunzjona b'mod effettiv. 10. Rapport. (1) Il-Kunsill għandu, fi żmien sentejn mid-data tal-bidu fis-seħħ ta’ dan l-Att, u darba kull sentejn wara, iħejji rapport dwar- (a) it-tħaddim ta’ dan l-Att mill-bidu tiegħu u kull sentejn wara l-ewwel rapport; u (b) jekk huma neċessarji jew mixtieqa emendi għall-finijiet u l-kontenut ta’ dan l-Att. (2) Il-Kunsill għandu jiżgura li persuni jew organizzazzjonijiet li jirrappreżentaw l-interessi tal-membri tal-komunità ta’ persuni neqsin mis-smigħ huma kkonsultati fuq il-materji li jkunu ser jiġu kkunsidrati fir-rapport. (3) Il-Ministru għandu, mill-aktar fisu sa mhux aktar tard minn tmien ġimgħat wara li jkun irċieva kopja ta’ kull rapport bħal dan, jew jekk fi kwalunkwe żmien matul dak il-perjodu li l-Kamra tad-Deputati ma tkunx f’sessjoni, fi żmien tmien ġimgħat mill-bidu tas-sessjoni li jkunimiss, iqieghed kopja ta’ kull rapport bħal dan fuq il-Mejda tal-Kamra tad-Deputati. Ir-rapport għandu wara jiġi diskuss mill-Kumitat. 11. Inklużjoni tar-rapport f’rapporti oħra. Kap. 413. Ir-rapport jista’ jiġi inkluż fi kwalunkwe rapport magħmul fir-rigward tal-Att dwar Opportunitajiet Indaqs għal Persuni [żaħ b’Diżabilità u fuq il-progress li jkun qed isir dwar l-implimentazzjoni tal-Politika Maltija Nazzjonali għal Persuni b’Diżabilità u l-Istrateġija applikabbli kif ukoll fir-rigward ta’ kwalunkwe proċedura ta’ rappurtaġġ meħtieġa f’konformità mal-obbligi li joħorġu mill-Konvenzjoni tal-Ġnus Magħquda dwar id-Drittijiet tal-Persuni b’Diżabilità.